Diari Oficial de la Generalitat Valenciana


Sumari del DOGV 9083, del 13-05-2021 (2021/5156)

Extracte de la Resolució de 10 de maig de 2021, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2021-2022, subvenciones per a entitats locals per a projectes d'inversió en matèria d'equipament i obres en l'àmbit de la igualtat i les polítiques inclusives.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5156


Data del document
:   10-05-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 10 de maig de 2021, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2021-2022, subvenciones per a entitats locals per a projectes d'inversió en matèria d'equipament i obres en l'àmbit de la igualtat i les polítiques inclusives. [2021/5156]  
  
BDNS (identif.): 562888.  
  
De conformitat amb el que s'estableix en els articles 17.3 b) i 20.8 a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
http://www.pap.hacienda.gob.es/bdnstrans/index  
  
Primer. Beneficiàries  
Poden sol·licitar les subvencions les entitats locals i entitats sense fi de lucre, que siguen titulars de centres, programes o serveis del sistema valencià de serveis socials que complisquen els requisits que s'estableixen en l'article 3 de l'Ordre 3/2020, de 17 d'abril (DOGV 8796, 23.04.2020).  
Per a les actuacions compreses en la Línia C-sublínia C.2 han d'estar inscrits com a autoritzats en el Registre general de titulars d'activitats, de serveis i centres de serveis socials de la Comunitat Valenciana o haver sol·licitat l'autorització abans de la finalització del termini de justificació.  
  
Segon. Objecte de la convocatòria  
1. La convocatòria en règim de concurrència competitiva per a l'exercici 2021 pel concepte d'equipament de centres, programes i serveis gestionats per entitats locals del sistema valencià de serveis socials regulades per l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives.  
2. La convocatòria, en règim de concurrència competitiva per als exercicis 2021-2022, pel concepte de construcció i reforma de centres, programes i serveis gestionats per entitats locals o entitats sense ànim de lucre del sistema valencià de serveis socials regulades per l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives.  
  
Tercer. Actuacions subvencionables  
Línia Estratègica A:  
Adquisició de mobiliari, estris i equips informàtics necessaris per al funcionament dels centres, programes i serveis de tots els nivells d'atenció dels serveis socials sempre que la despesa s'haja realitzat durant el període establit en aquesta convocatòria.  
  
  
Línia Estratègica C:  
Construccions i obres  
Sublínia C.1. Nova construcció, finalització d'edificis o espais que no estiguen en funcionament, i canvi d'ús de tot l'edifici destinats a:  
  
Atenció primària bàsica en cas que el sol·licitant siga entitat local.  
  
Tots els nivells d'atenció en cas que el sol·licitant siga una entitat sense fi de lucre  
Sublínia C.2: obres de reforma (abasta el conjunt d'obres d'ampliació, millora, modernització, adaptació, adequació o reparació d'immobles) de centres en funcionament i espais en els quals es desenvolupen:  
  
Atenció primària bàsica i específica en cas que el sol·licitant siga entitat local.  
Tots els nivells d'atenció en cas que el sol·licitant siga una entitat sense fi de lucre  
Queden excloses les actuacions que assenyala l'article 7 de l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives.  
  
Quart. Bases reguladores  
Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives.(DOGV 8796, 23.04.2020)  
  
Cinqué. Finançament  
L'import màxim estimat per a finançar aquestes actuacions, segons el que s'estableix en la Llei de pressupostos de la Generalitat per a l'exercici 2021 o l'equivalent en l'exercici 2022 en el cas de subvencions incloses en la Línia estratègica C que s'estableixen amb caràcter pluriennal, s'estableix en la secció 16, servei 04, secció 02, programa pressupostari 311.30 Planificació i coordinació d'infraestructures de serveis socials, capítol VII, amb les especificacions següents:  
  
Denominació: ajudes projectes d'inversió  
Línia de subvenció: S5229  
Consignació pressupostària exercici 2021: 8.500.000 euros  
Procedència i quantia dels fons. Propis no condicionats  
  
Sisé. Forma i termini de presentació de les sol·licituds de subvenció  
El termini de presentació de les sol·licituds serà de 15 dies hàbils, comptadors des de l'endemà de publicar-se aquesta resolució en el Diari Oficial de la Generalitat Valenciana.  
La forma de presentació de les sol·licituds i la documentació que ha d'adjuntar-se s'ha d'ajustar-se al que es determina en els apartats cinqué i sisé de la convocatòria.  
  
Seté. Altres dades  
1. Sol·licituds: la sol·licitud telemàtica estarà accessible en la seu electrònica de la Generalitat: https://sede.gva.es.  
2. Documentació que s'ha de presentar amb la sol·licitud: la indicada en el l'apartat sisé de la convocatòria.  
3. Criteris de valoració: els regulats en l'apartat seté de la convocatòria.  
  
València, 10 de maig de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.